Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: (2) A bíróság eljárása során a polgári perrendtartásról szóló 1952. évi III. törvény rendelkezéseit azzal az eltéréssel kell
Paragraph Index: 1078

(2) A bíróság eljárása során a polgári perrendtartásról szóló 1952. évi III. törvény rendelkezéseit azzal az eltéréssel kell alkalmazni, hogy a perben viszontkeresetnek, szünetelésnek és egyezségnek nincs helye.” A polgármesteri tisztség ellátásának egyes kérdéseirõl és az önkormányzati képviselõk tiszteletdíjáról szóló 1994. évi LXIV. törvény (a továbbiakban: Ptv.) 1. § (1) bekezdése értelmében a polgármesteri foglalkoztatási jogviszony a képviselõ-testület, a fõvárosi, megyei, megyei jogú városi közgyûlés (a továbbiakban együtt: képviselõ-testület) és a polgármester, a fõpolgármester, a megyei közgyûlés elnöke (a továbbiakban együtt: polgármester) között választással létrejövõ, sajátos közszolgálati jogviszony. Kivételesen a szervezeti és mûködési szabályzat módosításával jön létre a jogviszony a háromezernél kevesebb lakosú községben, ha a képviselõ-testület a társadalmi megbízatást – a polgármesterrel egyetértésben – fõállásúra változtatja. [Ptv. 1. § (2) bekezdés b) pontja]. Az Ötv. 33. § elsõ fordulata szerint a polgármester tekintetében a képviselõ-testület gyakorolja a munkáltatói jogokat. A jogegységi tanács és az állandóan követett ítélkezési gyakorlat álláspontja szerint az Ötv.-be eredetileg a 33/B. §-ként beiktatott rendelkezés, mely átszámozás folytán 33/C. §-ra módosult, a polgármester és a képviselõ-testület között fennálló sajátos jogviszonyban alkalmazandó szankciós jellegû jogkövetkezményt tartalmaz, mely a Ptv. 6. § (1) bekezdésében szabályozott fegyelmi vétségért viselt felelõsséghez képest súlyosabb törvénysértések és mulasztások következményeként és a legvégsõ esetben alkalmazható. A Ptv. 6. § (1) bekezdés szerint akkor követ el fegyelmi vétséget a polgármester, ha tisztségébõl, illetõleg foglalkoztatási jogviszonyából eredõ kötelezettségét vétkesen megszegi. A polgármesterrel szemben kiszabható fegyelmi büntetések közé a megrovás, meghatározott kedvezmények és juttatások csökkentése, illetõleg megvonása, illetményének, tiszteletdíjának legfeljebb 20%-kal történõ csökkentése tartoznak. A Ptv. szerinti fegyelmi felelõsség megállapítására irányuló fegyelmi eljárás és az Ötv. 33/B. majd 33/C. §-a szerinti eljárás azonban nem esnek egybe, egymással párhuzamosan is folyhatnak és jellegükben különböznek. A fegyelmi eljárás esetén a képviselõ-testület hozza meg a jogkövetkezményt is tartalmazó határozatot, míg a tisztség megszüntetésére irányuló eljárásban a képviselõ-testület a kereset benyújtásával kezdeményezheti a bíróság döntését. A jogkövetkezményt tartalmazó konstitutív döntést (a tisztség megszüntetését) a bíróság hozza meg. Más megfogalmazásban: a polgármesteri mûködés feletti, a tisztség megszüntetését eredményezõ, felügyeleti típusú állami aktust a bíróság ítélete jelenti. A képviselõ-testület döntése csak a kereset benyújtását eredményezi. A kereset benyújtásával egy, a testület és a polgármester közötti jogvita veszi kezdetét, mely nem az önkormányzat és valamely más jogalany között zajlik, hanem az önkormányzaton belül, a képviselõ-testület és az egyik szerve, a polgármester között. A bírói hatáskör biztosításának egyik fõ indoka és oka a polgármester közvetlen választásában rejlik, vagyis abban, hogy az Alkotmány szerinti közvetlen választás folytán demokratikus legitimációja a képviselõ-testületével azonos. IV.

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes